**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՕՐԵՆՔՈՒՄ ՎԵՐԱԲԱՇԽՈՒՄ ՈՒ ԼՐԱՑՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. ֆինանսների նախարարություն | 01.04.2022թ.  **N**01/8-2/5441 | |
| ՀՀ ֆինանսների նախարարությունը քննարկել է Ձեր 21.03.2022թ. N 1/01.3/3826-2022 գրությամբ ներկայացված՝ ««Հայաստանի Հանրապետության 2022 թվականի պետական բյուջեի մասին» օրենքում վերաբաշխում ու լրացում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.  Նախագծով նախատեսվում է 1071 ծրագրի «31001 ՀՀ շրջակա միջավայրի նախարարության տեխնիկական կարողությունների ընդլայնում» միջոցառման գծով ձևավորված տնտեսումները (262.2 հազ.դրամ) նպատակաուղղել նոր ցանցային բաժանարարների (4 հատ) ձերքբերմանը: Միաժամանակ «1186» ծրագրի «11001 Բնագիտական նմուշների պահպանություն և ցուցադրություն» միջոցառման գծով 2022թ. ոչ ֆինանսական արդյունքային (կատարողական) ցուցանիշների եռամսյակային (աճողական) համամասնություններում տեխնիկական պատճառներով առկա թերությունները շտկելու նպատակով առաջարկվում է փոփոխություններ կատարել համապատասխան ցուցանիշներում: | |  |
| 1․ Նախագծի «23-րդ հոդվածի 3-րդ մասի» բառերը փոխարինել «19-րդ հոդվածի 3-րդ կետի և 23-րդ հոդվածի 3-րդ մասի» բառերով, N 6 հավելվածի վերնագրի «9.1.58» բառը՝ «9.1.59» բառով, իսկ N 5 և N 6 հավելվածներում «1186» ծրագրի «Ցուցանիշների փոփոխություն նախատեսված չէ» արտահայտությունը՝ «Միջոցառման վրա կատարվող ծախսը (հազար դրամ)» արտահայտությամբ,  - Նախագծից հանել N,N 1,2 և 8 հավելվածները, քանի որ ներկայացված տեղեկատվությունն արտացոլվում է N 4 հավելվածում (համապատասխան փոփոխություններ կատարելով նաև Նախագծի 1-ին կետում),  - Նախագծում փոփոխություններն իրականացնել 1-ին կիսամյակից սկսած՝ հաշվի առնելով, որ 1-ին եռամսյակում փոփոխությունների իրականացման նախատեսումը ժամանակավրեպ է,  - Նախագծի N 5 և N 6 հավելվածների «Ցուցանիշների փոփոխությունը» տողը՝ փակագծերում նշել «ավելացումները նշված են դրական նշանով» բառերը, եթե տվյալ հավելվածում կատարվում է միայն ավելացում, «նվազեցումները նշված են փակագծերում» բառերը, եթե տվյալ հավելվածում կատարվում է միայն նվազեցում, իսկ «1071» ծրագրի «-2» թիվը փոխարինել «(2)» թվով: | | Ընդունվել է: Նախագծի համապատասխան հավելվածներում առկա տեխնիկական բնույթի թերությունները շտկվել են: |